30/11/2020 | Administración LocalMunicipal
Carballo
Aprobación das bases da convocatoria de subvencións ás ANPAS dos colexios e institutos de Carballo para a realización do programa de actividades educativas do ano 2020

Por resolución da Alcaldía do 24 de novembro de 2020 aprobáronse as bases da Convocatoria de subvencións ás asociacións de nais e pais de alumnos/as dos colexios e institutos de Carballo para a realización do programa de actividades educativas do ano 2020, que se publican para xeral coñecemento: 1. OBXECTO Estas subvencións teñen por obxecto colaborar coas asociacións de nais e pais dos colexios e/ou institutos de Carballo para a realización do programa de actividades educativas de carácter cultural do ano 2020 (realizadas ou previstas para a súa realización antes do 15 de novembro de 2020). 2. FINALIDADE Con estas subvencións o Concello de Carballo pretende colaborar coas asociacións de nais e pais que representan os intereses dun sector moi importante da comunidade educativa que complementan as actividades académicas e realizan unha importante labor de dinamización cultural dos centros educativos de Carballo, promovendo a organización e realización de actividades educativas de carácter cultural por parte destas entidades.3. SOLICITANTES Poderán solicitar estas subvencións as asociacións de nais e pais dos colexios de 2º ciclo de educación infantil, primaria e institutos de educación secundaria de Carballo, xuridicamente constituídas, rexistradas no Concello de Carballo, sempre que cumpran, ademais, os seguintes requisitos: - O ámbito de actuación sexa o término municipal de Carballo. - Teñan a súa sede social no municipio e realicen as súas actividades culturais no mesmo. - Non ter pendente de xustificar ningunha subvención ou axuda económica co Concello correspondente a exercicios anteriores. Atendendo ás características excepcionais do CEIP Canosa-Rus ao que asiste maioritariamente alumnado veciño de Carballo (preto do 80%), a pesar de que este centro educativo está ubicado no termo municipal de Coristanco, a ANPA do devandito centro tamén poderá solicitar esta axuda.4. CRITERIOS DE CONCESIÓN, IMPORTE DAS AXUDAS E PROCEDEMENTO DE TRAMITACIÓN O importe das axudas será de 700 euros por ANPA. O presuposto de gastos do proxecto presentado pola ANPA deberá ser superior ao importe da subvención. As actividades non poden ter finalidade de lucro. Non son gastos subvencionables os gastos de comida e bebida correspondentes ao programa de actividades e os gastos de mantemento da asociación e atencións protocolarias serán subvencionables por un importe máximo total do 25% do importe da subvención concedida. As subvencións son compatibles con outras concedidas por outras administracións ou entes públicos ou privados. Non obstante, a suma do importe das axudas recibidas e dos ingresos obtidos non poderá superar o custe total do programa a desenvolver. Para a concesión destas axudas destinarase un presuposto de 8.400 euros. O importe do crédito destinado a esta convocatoria, poderá incrementarse nunha contía adicional sen necesidade de nova convocatoria, respectando os límites e condicións establecidas no artigo 58 do Real decreto 887/2006 de 21 de xullo e no artigo 31 da Lei 9/2007, de 13 de xuño de subvencións de Galicia. O procedemento de tramitación das subvencións recollidas nesta convocatoria axustarase ao disposto no artigo 19.2 da Lei 9/2007, de 13 de xuño de subvencións de Galicia dado que polo obxecto e finalidade da subvención non resulta necesario realizar a comparación e prelación das solicitudes presentadas nun único procedemento. Seguirase un procedemento abreviado e a instrución do procedemento levarase a cabo polos servizos técnicos de Cultura, que realizará as actuacións que estime necesarias para a determinación, o coñecemento e comprobación dos datos en virtude dos cales se debe formular a proposta de resolución. Dado que a actividade debe estar realizada con anterioridade á finalización do prazo de solicitude, tal e como se especifica na Base 5, a documentación xustificativa forma parte da documentación que se acompaña á solicitude. As solicitudes de subvención examinaranse e serán outorgadas sempre que se cumpran os requisitos esixidos nesta convocatoria.5. SOLICITUDE E DOCUMENTACIÓN As entidades que soliciten algunha subvención deberán presentar as súas solicitudes na sede electrónica do Concello de Carballo no prazo de 10 días hábiles desde o día seguinte da publicación do extracto da convocatoria no Boletín Oficial da Provincia, a través da Base de Datos Nacional de Subvencións. As solicitudes presentaranse no formulario de solicitude que se xunta a estas bases e no que deberá constar: a) Nome, enderezo postal e electrónico, teléfono e CIF da asociación de nais e pais. b) Nome e apelidos do representante da asociación solicitante, CIF, teléfono de contacto e enderezo a efectos de notificación electrónica. c) Centro educativo ao que pertencen. d) Número de alumnos matriculados no centro ao que corresponde a ANPA no curso 2019-2020. e) Número de pais e nais que forman parte da asociación no momento de presentar a solicitude. f) Nome do proxecto de actividade que se presenta a esta convocatoria e presuposto total. g) Declaración da realización do programa de actividades obxecto da subvención e memoria da actividade realizada xustificativa do cumprimento das condicións impostas para a concesión da subvención, especificando obxectivos, ámbito de actuación, lugar, datas e horarios, breve descrición da actividade, destinatarios e número de participantes, responsable da actividade e outras entidades que colaboran e resultados obtidos, conforme ao modelo que proporcionará o concello. h) Lugar, data e sinatura da persoa solicitante. i) Documentos escaneados ou fotocopiados en A4, que demostren a realización das actividades subvencionadas, como noticias de prensa, fotografías, tríptico ou cartel,. e materiais de difusión e publicidade nos que conste a colaboración do Concello de Carballo, acompañada se procede, do logotipo correspondente, nun lugar e tamaño destacado con respecto a outros posibles colaboradores. No caso de que non fora posible aportar estes documentos explicarase o motivo. j) Relación clasificada dos gastos realizados, asinada polo secretario/a co visto e prace do presidente/a da entidade, con identificación dos acredores (nome e CIF), dos conceptos de gasto e dos tipos de documentos (núm. de factura, importe, data de emisión e data de pago). No caso da inclusión de gastos nos que estean comprendidos varios conceptos sen desglosar os importes, deberase presentar un informe explicativo. Os gastos deben de corresponderse cos que se consideran subvencionables conforme figura especificado na Base 8. Non son gastos subvencionables os gastos de comida e bebida correspondentes ao programa de actividades e os gastos de mantemento da asociación e atencións protocolarias serán subvencionables por un importe máximo total do 25% do importe da subvención concedida. O Concello de Carballo poderá requirir da entidade beneficiaria a documentación que estime pertinente para os efectos de comprobar o cumprimento da finalidade da subvención. k) Relación detallada de todos os ingresos de natureza pública ou privada obtidos, das subvencións doutras Administracións Públicas ou entidades privadas para o mesmo obxecto, con indicación dos seu importe e procedencia, así como dos ingresos que xere a propia actividade subvencionada, ou, pola contra declaración de non ter outras subvencións públicas ou privadas para o mesmo obxecto. l) O Concello de Carballo achegará de oficio as certificacións que acrediten que a entidade solicitante está ao corrente das súas obrigas tributarias co Concello de Carballo. m) O Concello de Carballo fará unha consulta electrónica automatizada para comprobar que as entidades solicitantes están ao corrente das obrigas tributarias coa Axencia Estatal de Administración Tributaria e coa Seguridade Social. No caso de que as persoas interesadas se opoñan a esta consulta, deberán de indicalo no impreso correspondente e achegar os devanditos documentos. n) Certificación da conta bancaria a nome da asociación (non será necesario achegar este documento se xa foi presentado anteriormente e non sufriu variación). 6. RESOLUCIÓN E FIN DA VÍA ADMINISTRATIVA 6.1.- O procedemento de concesión destas subvencións axustarase ao disposto no artigo 19.2 da Lei 9/2007, de 13 de xuño de subvencións de Galicia e seguirase un procedemento abreviado. Previo informe dos servizos técnicos de Cultura, a proposta de concesión de axudas e de aprobación da xustificación será efectuada por un único acto polo departamento xestor das subvencións e aprobados polo órgano competente, previa fiscalización da intervención municipal, consonte ao procedemento previsto nos artigos 19.2 e 22 da Lei 9/2007, do 13 de xuño, de subvencións de Galicia. Aos efectos do cumprimento da obriga de xustificación e conforme ao previsto na Ordenanza Xeral de Subvencións do Concello de Carballo, presentarase unha conta xustificativa simplificada, formada polos documentos relacionados no punto anterior, apartados g), j) e k). O Concello de Carballo, nun momento posterior, poderá requirir das entidades beneficiarias a documentación que estime pertinente para os efectos de comprobar o cumprimento da finalidade da subvención.6.2.- A resolución co acordo de concesión e denegación das subvencións farase pública no taboleiro de anuncios e na páxina web do Concello de Carballo.6.3.- O acto de resolución da subvención esgota a vía administrativa. De acordo co que dispón o artigo 123 da Lei 39/2015, de 1 de outubro, poderá interpoñerse recurso potestativo de reposición ante o Alcalde deste Concello, no termo dun mes a contar desde o día seguinte da recepción da notificación, ou ben directamente recurso contencioso administrativo ante o Xulgado do Contencioso-Administrativo de A Coruña.7. OBRIGAS DOS PERCEPTORES As entidades perceptoras das subvencións estarán obrigadas a: a) Organizar e realizar a actividade para a que foi concedida a subvención dentro do prazo previsto. No caso de producirse calquera alteración importante no presuposto ou no proxecto da actividade deberá comunicarllo ao Concello, que deberá autorizar o cambio. b) Facer constar nos materiais de difusión e publicidade das actividades organizadas pola asociación a colaboración do Concello de Carballo, acompañada se procede, do logotipo correspondente, nun lugar e tamaño destacado con respecto a outros posibles colaboradores, excepto no suposto de que algunha das actividades rematase antes da presentación da solicitude. c) No caso de que se realice, o material gráfico correspondente á publicidade da actividade (carteis, revistas,.) estará redactada en galego. d) No caso de que a actividade se realice na vía pública ou ao aire libre, dispoñer dun seguro de responsabilidade civil que cubra esta actividade. e) Colaborar no seguimento ou solicitude de información que realice o Concello. f) Comunicar calquera outra subvención que soliciten ou que se lles conceda para a mesma finalidade. g) Estar ao corrente nas súas obrigas co Concello de Carballo, a Seguridade Social e a Axencia Tributaria. h) Someterse ás actuacións de comprobación do Concello e ás de control financiero que corresponde á Intervención Municipal, así como facilitar toda a información que lle sexa requirida pola Intervención Xeral da Comunidade Autónoma, polo Tribunal de Contas e polo Consello de Contas no exercicio das súas funcións de fiscalización e control do destino das subvencións. i) Xustificar a actividade subvencionada nos prazos e condicións que se sinalan no apartado seguinte. j) Asumir todas as responsabilidades legais e civís das actividades que realizan.8. GASTOS SUBVENCIONABLES Considéranse gastos subvencionables, aqueles que de maneira indubitada respondan á natureza da actividades subvencionada e resulten estrictamente necesarios e se realicen no prazo establecido. Non son gastos subvencionables os gastos de comida e bebida correspondentes ao programa de actividades e os gastos de mantemento da asociación e atencións protocolarias serán subvencionables por un importe máximo total do 25% do importe da subvención concedida.9. PAGAMENTO DA SUBVENCIÓN O abono da subvención levarase a cabo mediante transferencia bancaria, nun pago único, unha vez adoptado o acordo de concesión e aprobación da documentación xustificativa da subvención, conta xustificativa simplificada, que forma parte da documentación que acompaña á solicitude.10. REVISIÓN E ANULACIÓN 10.1.- O Concello de Carballo reserva para si o dereito a orientar tecnicamente as actividades, a comprobar os datos económicos e a inversión da cantidade económica outorgada así como a efectiva realización delas, e a extender e dar a coñecer publicamente as actividades subvencionadas.10.2.- En caso de incumprimento das obrigas por parte dos perceptores, o Concello poderá revocar e esixir o reintegro da subvención.11. OUTRAS DISPOSICIÓNS 11.1.-O concello quedará exento de calquera responsabilidade civil, mercantil, laboral ou de calquera outra derivada das actuacións ás que estén obrigadas as persoas ou entidades destinatarias das subvencións outorgadas.11.2.- A presentación de solicitudes para esta convocatoria implicará a autorización ao Concello de Carballo para facer as consultas a outras administracións que considere oportunas para solicitar información.11.3.- De acordo co establecido pola normativa vixente en materia de protección de datos, o responsable de tratamento dos datos persoais é Concello de Carballo, con enderezo en Praza do Concello s/n, 15100 - Carballo (A Coruña); lopd@carballo. gal. O Delegado de Protección de Datos do Concello de Carballo é Servizos de Adaptación Continua en Protección de Datos RB, S. L. có que poderá contactar en lopd@carballo. gal. Os datos serán utilizados para prestar o servizo solicitado e a xestión administrativa derivada da prestación do servizo. Os datos non se cederán a terceiros, salvo por obriga legal. Pode exercerse o dereito a acceder, rectificar ou suprimir os datos erróneos, solicitar a limitación do tratamento dos datos así como opoñerse ou retirar o consentimento en calquera momento e solicitar a portabilidade dos mesmos en calquera momento. Para elo, o Concello de Carballo dispón de formularios específicos para facilitarlle o exercicio destes dereitos, mediante unha solicitude propia ou solicitar os nosos formularios, sempre acompañados dunha copia do seu DNI para acreditar a identidade. Pódese consultar a información adicional e detallada sobre Protección de Datos solicitándoa por correo electrónico: lopd@carballo. gal. O Concello de Carballo subministrará os datos relativos ás subvencións concedidas ao Rexistro Público de Subvencións de Galicia e ó Base de Datos Nacional de Subvencións. O Concello de Carballo subministrará os datos relativos ás subvencións concedidas ao Rexistro Público de Subvencións de Galicia e á Base de Datos Nacional de Subvencións.12. NORMATIVA APLICABLE Para todo aquelo no previsto expresamente nas presentes bases aplicarase: - Ley 38/2003, de 17 de novembro, Xeral de Subvencións. - R. D. 887/2006 polo que se aproba o Regulamento de desenvolvemento da Lei 38/2003, do 17 de novembro, xeral de subvencións - Lei 9/2007, de 2007, de 13 de xuño, de Subvencións de Galicia. - Ordenanza Xeral de Subvencións do Concello de Carballo 13. INCORPORACIÓN AO REXISTRO PÚBLICO DE SUBVENCIÓNS E PUBLICACIÓN DA SUBVENCIÓN CONCEDIDA. En cumprimento do disposto no artigo 18.2 e 20 da Lei 38/2003, de 17 de novembro, xeral de subvencións e demais normatica de desenvolvemento, o Concello de Carballo remitirá a Base de datos nacional de subvencións información sobre a concesión das subvencións. Carballo, 25 de novembro de 2020 O alcalde, Evencio Ferrero Rodríguez - A presentación de solicitudes para esta convocatoria implicará a autorización ao Concello de Carballo para facer as consultas a outras administracións que considere oportunas para solicitar información. - De acordo co establecido pola normativa vixente en materia de protección de datos, o responsable de tratamento dos datos persoais é Concello de Carballo, con enderezo en Praza do Concello s/n, 15100 - Carballo (A Coruña); lopd@carballo. gal. O Delegado de Protección de Datos do Concello de Carballo é Servizos de Adaptación Continua en Protección de Datos RB, S. L. có que poderá contactar en lopd@carballo. gal. Os datos serán utilizados para prestar o servizo solicitado e a xestión administrativa derivada da prestación do servizo. Os datos non se cederán a terceiros, salvo por obriga legal. Pode exercerse o dereito a acceder, rectificar ou suprimir os datos erróneos, solicitar a limitación do tratamento dos datos así como opoñerse ou retirar o consentimento en calquera momento e solicitar a portabilidade dos mesmos en cualquera momento. Para elo, Concello de Carballo dispón de formularios específicos para facilitarlle o exercicio destes dereitos, mediantes unha solicitude propia ou solicitar os nosos formularios, sempre acompañados dunha copia do seu DNI para acreditar a identidade. Pódese consultar a información adicional e detallada sobre Protección de Datos solicitándoa por correo electrónico: lopd@carballo. gal. O Concello de Carballo subministrará os datos relativos ás subvencións concedidas ao Rexistro Público de Subvencións de Galicia e á Base de Datos Nacional de Subvencións.